**Dotácia na stravovanie**

**Ak u niekoho nastala zmena, ktorá má vplyv na získanie/čerpanie dotácie na stravu od mesiaca november, oznámte túto skutočnosť škole najneskôr do 4.11.2022**

**Domácnosť v hmotnej núdzi, životné minimum**

• Ak ste sa zamestnali, oznámte túto skutočnosť škole, poberanie dotácie bude zrušené. • Ak sa dostanete do situácie, kedy začnete poberať dávku v hmotnej núdzi alebo príjem vašej domácnosti bude najviac vo výške životného minima, oznámte túto skutočnosť škole a doručte potvrdenie z ÚPSVaR-u - vaše dieťa bude mať nárok na dotáciu na stravovanie

**Domácnosť s nárokom na daňový bonus - nepoberá dotáciu na stravu**

• Ak ste stratili nárok na daňový bonus, oznámte túto skutočnosť škole a na základe čestného vyhlásenia bude vaše dieťa poberať dotáciu na stravu

**Domácnosť bez nároku na daňový bonus - poberá dotáciu na stravu**

• Ak ste sa zamestnali a vznikol Vám nárok na daňový bonus, túto skutočnosť urýchlene oznámte škole, ktorá zruší poberanie dotácie na stravovanie vášho dieťaťa

**Domácnosť bez sledovania nároku na daňový bonus – dieťa dovŕšilo 15 rokov**

• Ak vaše dieťa dovŕši 15 rokov počas školského roka – v mesiaci, v ktorom má dieťa narodeniny oznámte škole, že máte záujem poberať dotáciu na stravu a od nasledujúceho mesiaca mu bude poskytnutá

**V prípade akýchkoľvek nejasností komunikujte so školou, aby sa predišlo zbytočným nedorozumeniam a komplikáciám. Telefonický kontakt: +421415681671**